
V.LE fine ageretur cum 
praeclariflimis viris , 
fi , ut patrimonium , 
ita omni patrimonio praeftantiorem glo- 
riam rerum geftarum filiis relinquere 

fuis non potfent . Carerent enim fru&u 
laborum fuorum , qui a parentibus in or- 
nandis liberis propter quendam naturae 
fenfum maximus omnium fiiaviflimuf- 
que percipitur . Sed manat ad pofteros 
paterni fplendor nominis , manant e- 
xempla , & quafi femina virtutum i ne- 
que Tu , JOSEPHE Rex , a Patre 
tuo folum Regni iftius florentiOimi , 
fed amplirtimae gloriae haereditatem 
accepifti , quam per Te ipfum quotidie 
fieri audtiorem Lufitani jam fentiunt > 
5c longinqui audiunt atque obftupe- 
fcunt . Quapropter laudationem fune- 
btem Joannis V. Regis 3 clariflimi 
Patris tui , dudum a mc coram Pontifi- 
ce Maximo , Eminentiflimifque Patri- 
bus habitam , dum in Pontificio Sacel- 
lo folemnc eidem funus fieret , &: nunc 
in manus hominum prodeuntem ad 
Majeftatem tuam cum defero , illud 
defero , quod , vel fine hac nuncupa- 


tione 


( V. ) 

tione mea, ad Te unum, quodam ve- 
luti haeredirario jure pertinere videa- 
tur. Habes in eadem oratione non il- 
las quidem pro dignitate exprcflas , fed 
leviter adumbratas laudes unius Reli- 
gionis , qu# tanta in Patre tuo ac tam mi- 
rabilis fuit, ut, non qui eam praedicet, 
aflentator , fed qui non magnopere prae- 
dicet , aut impius , aut malevolus exi- 
ffimari poflit . Fuerunt in eo permulta 
alia virtutum ornamenta digniflima fa- 
ne quae commendentur memori# ho- 
minum fempiternae . Quis enim lingu- 
larem ejus in explicandis negotiis pru- 
dentiam ? Quis in privatis moderatio- 
nem , in publicis fplendorem > Quis in 
Belli Paciique artibus exploratam ingenii 
folertiam ? Quis aequitatem , ac fapien- 
tiam incredibilem ignorat > Cui inaudi- 
ta efl magnitudo quaedam , 8c quafi ani- 
mi exaggeratio, a qua nihil humile , ni- 
hil obfcurum , nihil non amplum atque 

excelfum proficifcebatur ? Sed hujufino- 
di rerum commemoratio multiplex & 
copiofa non erat illius nec temporis nec 
loci . Quanquam fi re&e judicare veli- 
mus ab uno illo laudis genere , quod to- 
tam rapuit, & quodammodo abforbuit 
orationem meam , reliquae illius laudes 
omnes profluxerunt ; neque Chriftia- 
no Principi , hoc praefertim tempore , 
nifi tuendae atque exornandae Religio- 
nis alius efl: curfiis ad Gloriam . 

Caetera enim habent fortafle quan- 
dam fpeciem gloriae vulgi opinione ex- 
citatam ; at veram , fblidam , fempiter- 
nam gloriam non habent . Hoc tu idem 
fentis & praeftas , J O S E P H E Rex , 
egregius imitator Patris, Majorumque 
tuorum . Perlatum eft enim ad nos , at- 
que in ore & fermone omnium percre- 
buit , quam praeclara regnandi initia , & 
fundamenta poiueris , unde maxime ad 
domefticam gloriam cumulandam nite- 
ris. 

ris . Sed illa praefertim mirum in mo- 
dum celebratur tua lingularis adverfiis 
omnes humanitas , ac pene incredibilis 
clementia , qua ego fretus id , quodcun- 
que eft , operae , ac lucubrationis meae 
Augufto Majeftatis tuae nomini confe- 
crare non dubitavi . Hoc igitur fiimma 
absTe obfervantia fummifque precibus 
peto, ut hanc Orationem , qualifcun- 
que ea tandem efl , me ipfum , tua 
illuftri ac regia clientela ampliflimoque 
patrocinio non indignum exiftimes . 
Quod fi aflequar , ut benignitas mihi tua 
pollicetur , fatis magnum videbor cepifie 
frudum laboris ac induftriae meae . 

E m i N i video efle dubium > 
BEATISSIME PATER , quin 
antiquiffima confuetudo lau- 
dandi Chriftianos Reges , dum 
haec illis jufta funeris perfol- 
vuntur, aptum quoddam ora- 
tionis genus defideret , non 
dllud quidem profano cultu 
^exornatum , & in quafcun» 
que laudes diffufum , fed grave , fincerum , plenum re- 
ligionis , plenum veritatis , atque ejufmodi , ut ab hac 
tanta loci , temporis , perfonarum dignitate atque am- 

f ditudine non abhorreat . Dicendum eft enim ex hoc 
oco omnium ad agendum fandtiffimo, & prope Aram 
ipfius Dei , cui eodem tempore maxima caeremonia 
Sacrum fit pro falute illius fempiterna , de quo fermo 
eft ; & apud Te dicendum , BEATISSIME PATER, qui 
haberis Divinae inter homines veritatis caput atque 
fons ; & in hoc confeflu Patrum amplillimorum , qui 
momenta officiorum omnium non populari ratione ( 
fed Evangelii , redtiffima quafi trutina , expendunt . 
Quare opum fplendor , generis antiquitas , potentia 
dominatus , Imperii propagatio , inftrudli exercitus , 
ornatae clafles , praelia , victoriae , triumphi , hae lau- 
des , quaecunque funt , quae certe cum barbaris Prin. 

cipibus atque a noftrae religionis gravitate abhorren- 
tibus communes funt , dominentur in concione mul- 
titudinis imperitae , valeant ad famam atque admi- 
rationem vulgi ; at in Chrilliano Rege collaudando 
tacitae praetereantur , neque in hoc religionis , & fa- 
pientiae facrarium admittantur . Quicquid pie , fan- 
cte , religiofe geftum elt , id unum commemorandum 
ex hoc loco , atque ita commemorandum , non ut 
vana quaeJam laudum oltentatio , fed ut Chriftianae 
fpei folatium optimum verillimumque habeat. At in 
quo nam hujufmodi praedicationis argumentum op- 
portunius elle poteft , quam in Joanni V. Lufita- 
norum atque Algarbiorum Rege Fidcliflimo , cui , 
tanto Reipublicae malo dudum erepto, amplilfimum 
hodierno die , magnifque & immortalibus illius erga 
Romanam Ecclefiam meritis debitum- funus perfolvi- 
tur ? Mihi quidem totam ejus vitae rationem animo 
complectenti , ac multis praeclarifque rebus cognitam 
& lpedlatam ejufdem religionem confidcranti apte in 
eum cadere videntur , quae pium olim Ifraelitarumj 
Ducem Nehemiam vere de fe praedicafle , divinis lit- 
teris traditum elt . Hoc enim a Deo fidenter proli- 
xeque precabatur , ut ne oblivifeeretur , fed meminif- 
fet in bonum , quicquid in domo Domini , & cae- 
remoniis ejus , & in ordine Sacerdotali , & Levitico 
/ancte accurateque /ecerat . Videtis jana , ut arbitror, 
quam bene ad excitandam fpem & pietatem veftram 
hae laudes tanto Regi conveniant , quem domus Dei 
in/huratorem , quem cuftodem caeremoniarum , quem 
Ordinis Sacerdotalis defenforera & amplificatorenu» 
veri (fime pofiumus appellare . Atque utinam quan- 
tum huic loco , tempori , perfouis accommodatum 


ORATIO. II 

eft orationis meae argumentum , tantum digna eflet 
argumento oratio , digna Chriftiani Regis verifilmis 
laudibus , digna auribus veftris ! 

Etfi Religio, quae pio caftoquc praepotentis Dei 
cultu continetur , una fit eademque univerforum ; ta- 
men fi externam ejus quafi f.rnnam & fpeciem confi- 
deremus , facile quidem certe intelligemus , non ean- 
dem in privatis hominibus atque in magnis Principi- 
bus efie oportere. In illis enim latere quodammodo 
atque ad obfcurum & tacitum quendam animi cultum 
referri unice poteft ; at in his , qui in excelfo loco po- 
fiti ad reliquorum exemplum diligentius obfervantur, 
prodeat in publicum necefie cfi: , majoremque fplendo- 
rem obtineat dignitatis fuae . Quare cum de J o a n n i t 
Religione dilputo , illam dico , quae fplcndida , quae 
magnifica , quae vere regia dici poteft . Atque illud 
etiam contendo , nunquam hanc potuilfe talem ac tan- 
tam exiftere , nifi altioribus quibufdam folidae atque 
intimae pietatis radicibus niteretur; praefertim cum 
nihil fidium , nihil fimulatum cum omnibus in rebus, 
tum maxime in Religione pofiit efle diuturnum . At 
quartus annus eft & quadragefimus , ex quo tempore 
Jo annes regnavit, atque ita regnavit, ut jam non 
fua, fed unius Religionis caufla regna fle videatur. Quid 
enim univerfo hoc tempore omnis ejus adlio , ratio, 
cogitatio , tota denique vita fuit aliud , quam coriftans , 
perpetua, illultris exornandae Religionis voluntas ? In 
quo evigilaverunt curae illius magnae atque alfiduae , 
quo divitias , opes , autoritatem regiam contulit , 
nifi ut magnificentiam Templorum , lplendorem Cae- 
remoniarum , Sacerdotum commoda atque autorita- 
tem augeret? 

Atque ut a Templis ornamentifque Templorum 
incipiam, quam praeclara mihi , quam magnifica lauda- 
tio oftenditur. Illud meminifle J o a nn e s videbatur, 
quod Rex pofl homines natos landliflimus Divid de 
nobili Hierofolymitano Templo aedificando cogitans , 
fecum olim locutus dicitur : Mene diverfari in domo 
lauta atque perampla ? Mene habere velfibula orna- 
tiffima , tedla laqueata , pavimenta marmorea , thala- 
mos , porticus, hortos, plena elegantiae ac dignita- 
tis omnia ; Arcam vero Domini relinqui in fordibus 
obfcuri atque angufti loci ? Indigna fane res , neque 
ullo modo ferenda . Quicquid mihi regalis eft opu- 
lentiae , quicquid auri , argenti , divitiarum , totum 
hoc , quodcunque eft , quod a fummo bonorum om- 
nium largitore Deo eft , id ego ad aedificandum Tem- 
plum illius fandtum atque auguftum deferam . Id co- 
gitavit David ; atque hoc idem Joannhs Rex & co- 
gitavit, & fecit. Dici non poteft , quot ille Templa 
refarcienda, adornanda, c fundamentis extruenda at- 
que aedificanda curaverit . Quae Provinciae funt , quae 
Oppida , quae Civitates non in Lufitania folum , fed 
in extremis Indiarum Regnis ( quae in Lufitanorum 
Regum poteflatc ac ditione funt) ubi non multa ex- 
tent regiae illius munificentiae atque religionis velti- 
gia? Erant in latiflimo Brafiliae Regno novi quidam 
Epifcopatus conllituendi , maximo cum illorum Po- 
pulorum commodo ac bono . Ille gravidamus autor 
ad infiituendam , diligentiffimus hortator ad promo- 
vendam , libcraliffimus adjutor ad rem perficiendam 
fuit . Ille Romani Pontificis in tam difficili negotio 
jus , autoritatemque imploravit . Ille Belamenfem , ille 
Mariannenfem , ille Sandti Pauli Epifcopatus fundavit, 

perhonorificis Epifcopo cuique ftipendiis ex /Erario - 
regio attributis . IlJe in ipfa Sandli Pauli Dioecefi 
facram Aidem primariam a folo aedificavit . Ille Ma- 
phrae Templum , totum ex defcriptione celeberri- 
mi hujus , quod Romae Sandto Petro dicatum admi- 
ramur, pofuit , auxit, perfecit. Intell igitis permulta 
a me dici brevius , quam rerum magnitudo & copia 
poftulare videatur . Sed vcftrae fapientiae eft , tacita 
cogitatione colligere , quid immenfa haec aedificatio 
Templorum valeat. Adde ampliflima Sacerdotia : ad' 
de cenfum dotemque perpetuam : adde multam fu- 
pellcdlilcm atque omne genus ornamentorum . 

Et ornamenta quidem plurima plurimique pre- 
tii quid ego hic commemorem ? Completi funt ad- 
huc oculi animique vellri afpedlu jucundiflimo rerum 
pulcherrimarum, quas Romae, in hoc ipfo magnifi- 
centifiimo Religionis domicilio , infinito fumtu , ad 
miram artis elegantiam fieri curavit. Vos Candelabra 
ex auro & argento affabre fadta : vos Thuribula , 
Acerras , Lychnos penfiles , Calices , Cruces , & fa- 
crorum quicquid elt Veftimentorum mirabili opere 
atque fplendore perfedtum afpexifHs . Nam Sacellum 
illud marmoreum elegantiflime conftru&um , ante- 
quam Roma in Lufitaniam ufque navibus deportare- 
tur , nemo fuit quin cupide ftudiofeque viferet , ne- 
que tamen vifendo fatiari poflet . Opus fane memo- 
rabile ac dignum tanto Rege , dignum ingenio Ar- 
tificum Romanorum , atque illo maximo totius con- 
ventu ac plaufu Civitatis . 

Neque vero fplendidae hujus Religionis monu- 
menta pauca illa aut rara, fed innumerabilia & pro- 
pe continua fuerunt , vix ut eorum iniri ratio atque 

ad nos pervenire memoria podit . Quae quidem tam 
multa tamque magna perfecifle, Lufitanae opulentiae; 
cogitade autem lingularis , ac omni laude dignidimac 
Religionis fuit . An fi tot tantaeque ex novo illo Orbe 
terrarum exportatae divitiae in Theatra , in Arcus , in 
Regales lautiores Aides extruendas , fi in venationes 
fumtuofas , fi in exercitus, fi in clades ad perniciem 
hominum comparandas abiident ; haberet Joannes 
magnificentiae fuae admiratores & praecones pluri- 
mos : quod autem Divino quodam confilio , ac fapien- 
tia praeditus ingentes thelauros non ambitioni , non 
avaritiae , fed inftrumenta praeftiterit religioni atque 
"virtuti , non erit multis veridimifque laudibus con- 
decorandus ? At vero neque Conftantinum illum ma- 
gnum , neque Theodofios , neque maximos Reges , 
ac Principes , quorum eft litteris celebrata Religio , 
aJiam ob caudam tanta in laude politos videmus , nili 
quod munificentiam fuam regiam ad cultum DEI 
OPT. MAX. augendum exornandumque tranftule- 
runt . Erat , erat hoc piae liberalitatis decus ex an- 
tiquis annalium monumentis repetendum, nili Joan- 
nes Rex perfecidet , ut illud jam non memoria, fed 
oculis prope noftris contueremur. 

Et quoniam perbelle accidit , ut Theodofiorum 
mentionem facerem, quanta eft Joanni cum Junio- 
re praefertim Theodofio in hoc laudis genere , & 
quam gloriofa fimilitudo ! Etenim alterum cum al- 
tero fi conferamus , paria in utroque ornandae Ec- 
clefiae ftudia , parem in facris diligentiam , omnia_> 
denique religiola utriufque cogitata, confilia , & fa- 
<fta prope eadem cognofcemus . 

Sed hoc eximium certe ac lingulare ; quod ficut 

Theo- 


Digitized by Google 


ORATIO. 15 

Theodofius Byzantinam Ecclefiam ad illum honoris 
gradum extulit, qui a Romano proxime abellet , ita 
J o a n n e s Ulyffiponenfi Ecclefiae majora Patriarchalis 
infignia dignitatis deferenda curavit . In quo tamen 
multo laudabilior Jo a n ne s quam Theodofius fuit. 
Quod enim Graecus Imperator , vix non prohiben- 
te , id Rex noller optimus egit , non confentiente 
folum , fed honorificcntifiimum hac de re Diploma 
concedente Romano Pontifice , unde Ecclefiaiticacj 
quidquid eft amplitudinis ac fplendoris , dimanat . 
Itaque religionis gloriam debitae Chrifti Vicario 
obedientiae laude cumulavit. Quanquam haud fcio, 
utrum Ulyffiponenfis an Romanae Ecclefiae caufla glo- 
riofum confilium illud fufcepille videri polfit . Hoc Icio, 
quod eft utique verifiimum , & nemini non cogni- 
tum atque perfpedtum , flagrafle hominem incredibi- 
li cupiditate hanc Orbis terrarum fandilfimam pul- 
cherrimamque Civitatem vifendi . Quod cum propter 
occupationem Regni non potuifiet , haud falfo di- 
xerim , voluille illum ( quod amatores folent defide- 
rio rerum carifiimarum ) in Ulyfiiponcnfi ornatilfima 
Ecclefia habere femper ob oculos politam Romanae 
hujus adumbratam imaginem , qua defiderium fuum 
levius toleraret . 

Atque hinc profedtum arbitror , nihil ut fibi opta- 
tius , nihil jucundius accideret , quam ut fuis in Tem- 
plis facra omnia fierent , non folum ritu atque in- 
ftituto , fed apparatu ipfo & magnificentia Roma- 
norum . 

Jam vero quanta in landtilTImis caeremoniis ob- 
eundis , & quam incredibili diligentia fuerit , ctfi 
ad famam atque admirationem omnium manavit , ta- 
men 

men hoc loco filentio praeteriri non debet UIjl» 
omittenda potius , quae in vulgari quadam & com- 
muni religionis laude polita videntur. FuilTe nemi- 
nem in adeundis Divinis Myfteriis majore affid-uitate 
ac reverentia , diem fuifle nullum, quo die auguftif- 
fimum atque immortale Sacrificium ad homines Deo 
conciliandos divinitus inftitutum , praefente fe , fieri 
non curaverit . Haec , inquam , non praedicanda in 
tanto Principe , de cujus Religione video vos nova 
quaedam , incredibilia , inufitata defiderare . Sed quid 
magis inauditum , atque hac praefertim aetate , quae 
ad intolerabile quoddam Divinarum rerum faftidium 
delabitur , quid magis praeter confuetudincm , quam 
ea autoritate , potentia , amplitudine Regem tantam_, 
habuifle peritiam caeremoniarum omnium , ut»JI quid 
in iis vel diflolute , vel negligenter admiflum fuilfet, 
flatim afpedtu ipfo & voce etiam atque imperio re- 
prehenderet ? Illuftre fane atque admirandum religio- 
nis exemplum quo vifa lunt renovari heroica illaj 
tempora , cum Reges qui erant , iidem & fummi 
Sacerdotes eflent . Quare nolite dubitare , quin in 
Lufitanis Templis facra quaeque fierent ita calle, ri- 
te , pie , fande , augulte , ut admonerentur homines 
magnam in illis vim, magnumque numen contineri. 

Sed tantum Joan ni s in Divinis caeremoniis llu- 
dium diligentiamque dum laudo atque demiror , erunt 
fortalfe qui improbent atque contemnant. Hoc prae- 
dicationis genere laudari Regem non folere : perpar- 
vi ac jejuni animi fuilTe in tanta Regni procuratio- 
ne levia haec & exigua confecflari . Quali vero aut 
in pio Rege collaudando non ego veritatem quae- 
ram , fed 1'crmonem famamque popularem ; aut illa 
: exigua 

exigua videri poflint , quibus Dei Optimi Maximi 
religio fanda atque augufta continetur . Sed in hu- 
jufmodi genus hominum apte quadrat refponfum il- 
lud , quo Rex David temeritatem conjugis fregit 
fibi petulanter infultantis , propterea quod in trium- 
phali illo Arcae Domini ingreflu laetitia elatus fal- 
taviflet . Ante Dominum , inquit , qui elegit me potius , 
quam Patrem tuum , & quam omnem domum ejus , vilior 
fam , quam faflus fum & gloriofior apparebo . 

Poflem eadem haec de Joanhh praedicare ma- 
gnifice ; fed vos potius , vos , inquam , viri Lufitani 
appello : veltram nic fidem imploro , atque ex vobis 
quaero, utrum J oannis religio valde diligens quic- 
quam de publica regni adminiftratione , ac felicitate de- 
traxerit . Date vos praeclarum teftimonium, qui pietate 
caeteros vicit , eum tamen in iis , quae ad omcium 
boni Regis pertinent , nemini conceffifle . Quin etiam 
vos intellexiftis , ab una ipfa religione exiltere atque 
efflorefcere jullitiam, liberalitatem .comitatem , aliaf- 
que virtutes effundentes fefe ad publicam utilitatem , 
& commune bonum . Ex hoc eodem fonte illa fluxe- 
runt : patere faciles ad eundem aditus : liberas eflo 
querimonias privatorum : nihil verbis , nihil re aper- 
tius oftendere , quam fibi omnium veftrum falutem , 
liberos , famam , fortunas efle cariflimas . Hinc merca<- 
turae quaeftuofiores invedae : viae undique ftratae : 
fluminum & Tagi praefertim indocilis curfus ad pu- 
blicam commoditatem deflexus : Gymnafia undique 
patefada : Academiae excitatae : Juvenes bona fpe 
atque ingenio praediti alias in Urbes, quafi ad mer- 
caturam optimarum artium , regali impenia mifli , ac, 
non inanes cum rediiflent , annuis Hipendiis cohone- 

ftati : Puellae ingenuae , ne in turpi egeftate conle- 
nefcerent , honeltiflime collocatae . Hinc in re do- 
meftica quaefita laus continentiae, in publica digni- 
tatis ; & praefertim fuis in Legatis quos ad Reges & 
Principes eo fplendore , cultu, ac ornatu mittebat, 
ut Lufitani Imperii amplitudini , ac magnificentiae 
conveniret . Quae quidem liberalis fpecies publicae 
majeftatis pofita in oculis exterorum non habet ina- 
nem quandam oftentationem j fed redte intelligcntiura 
judicio habet gratiae plurimum , nec parum autorita- 
tis . Hinc fupplicum mifereri : benemerentibus cumu- 
latiorem gratiam referre : animadvertere in malos & 
nocentes : fidei fummam rationem habere : curare , 
nequis eorum , quibus fuorum confil iorum miniftris 
utebatur , aut pretio , aut metu , aut gratia a bono 
& aequo deduceretur . Non finitimis moleltum , non 
peregrinis inhofpitalem cfle , non plebem tanquam 
abjedtiffimam pecudem tradtare duriter atque inhu- 
maniter : nihil injufte , nihil impie tacere , nihil po- 
tentia non ferenda . Quae alia bene & feliciter re- 
gnandi ratio eft , nifi haec eft ? Nam quod foedifli- 
mi illius belli flamma , qua totam fere Europam.» 
cronflagrafle vidimus , & vero etiam heu fenfimus , 
ad vos non modo non pervaferit , fed ne afpirarit 
quidem ; id ego non cafu , non natura loci , non 
inertia , fed ratione , fed confijio , ted redlifllmo reli- 
gionis fenfu fadlum dico . Non enim ignoratis quot 
ille ampliffimis praemiis , & proferendi Imperii pol- 
licitationibus ad focietatem belli vocatus fit . Cujus 
tamen fertur refponfum illud omnium fermone & fa- 
ma celebratum : Quod regnum fibi liberaliter con- 
cedi flet Deus , iis efle finibus contentum-: nolle te 

immifceri iis bellis , quae pro religione cum fufce- 
pta non fint , vidloribus aeque ac vicftis accidunt 
calamitofa . Praeclara vox magnae index moderatio- 
nis animi , &: Chriftianae pietatis teftis . An fi ipfa 
per fe Religio loqui poflet , putatis vocem aliam 
miduram, quae magis fan&idimae Chrifti difciplinae 
atque indituris conveniret ? Quid fi Religio armis 
dimicare jubeat , & ad bellum vocet pro Chriftianae 
Reipublicae falute juftum , necedarium , gloriofum ? 
Adeft prompto atque ere&o animo Joannes Rex , 
& memor dignitatis fuae , memor rerum a Majoribus 
geftarum , Clementis XI. tum maxime ad Chriftia- 
nae Reipublicae defenfionem excubantis voci obtem- 
perans , in tetro illo Corcyrenfi bello & periculofo 
cladem omnium inftrudidimam ornatidimamque fub- 
mittit . Cujus adventu Corcyram , noftrae propu- 
gnaculum libertatis , obfidione folutam , Italiam ve- 
ro & hanc Urbem ipfam periculo liberatam vidi- 
mus . Eadem hortante Religione , atque , ut ita di- 
cam , canente cladicum , arma fufcepit adverfus ejuf- 
dem hoftes teterrimos , & Goam pene labentem ab 
interitu vindicavit . Audiftis jam Brafilienfes > audi- 
ftis Tingitanos populos nefario adverfus Catholicam 
Fidem odio concitatos . Hos ille aut ita fubcgit , vix 
ut extent, aut ita domuit, ut quiefcant, aut ita pa- 
cavit , ut fua ( quid fuam dico ? ) ut Religionis i- 
pfius vidoria laetentur . Haec trophaea funt Chriftiani 
Principis omnium pulcherrima , quae vel ex hoc lo- 
co veriffime collaudari & podunt & debent. 

Veniant nunc nimiae Jo annis religionis repre- 
henfores , & vel ipfi judicent , utrum e re magis 
publica fit , habere Principem fuperbia dominatus 

ita extollentem animos , ut Divina humanaque o- 
mnia contemnat , an fandtilfimis caeremoniis deditum, 
addidlum , obllridtum , & pie Regis Regum vim_» 
majeftatemque pertimefcentem . Quam volunt egregia 
atque infignia documenta conquirant . Excutiant com- 
mentarios veterum ac reccntiorum omnes , qui de 
optima regnandi ratione confcripferunt . Hanc efle 
civilis Prudentiae fummam & caput , hanc veram_, , 
fimplicem , & diredtam bene beateque regnandi viam 
invenient , fi qui Reipublicae praeclt maxime omnium 
Dei cultum & puram religionem tuendam ornan- 
damque fufcipiat . Nam fi qui lunt in tanta opi- 
nionum pravitate , politici non re fed nomine , qui 
publicum bonum a Religionis bono disjungunt , ii 
quidem fundamenta convellunt humanae focietatis , 
vitaeque communis ; atque iidem etiam fatis perfpi- 
cuo documento refelluntur Jo annis Regis pii, & 
felicifiimi ; cujus diuturnum Regnum opibus fir- 
mum , divitiis opulentum , gloria amplum , virtute 
honeftum qui videt, fandtillimae religionis vim at- 
que effedtum videt . Etenim jam non vereor dicere, 
maximam ac lingularem curam , in qua Joannbs ver- 
fatus cft , Divinos ritus caereraoniafque retinendi , 
mutua quadam ipfius Dei cura de illius Regni com- 
modis ac tranquillitate fuillc remuneratam ; praefer- 
tim cum Deum propitium placatumque redderent 
continuae preces obfecrationelque facerdotum , erga 
quos mira fuit Regis nollri pietas atque reverentia. 

Hoc enim tertium reliquum eft , de quo bre- 
vilfime difputem , & quod elt , mea quidem opinio- 
ne , maximum in maximis Regibus , germanae ac fo- 
lidae pietatis argumentum . Nam quo alios homines 

religionis caufla verearis atque oblerves , compr** 
menda eft immanis quaedam fuperbia naturae , qua« 
hominibus inefle folet , quanto vero magis iis , qu* 
rerum omnium cum potiantur , fcfe quali fupra hu- 
manam conditionem pofitos timeri ab omnibus & 
coli vident . At J o a n n b s nihil de fiia potentia , nihil 
de majellate dominatus detradtum exiftimavit , fi am- 
plificaret dignitatem & commoda Miniftrorum Dei , 
cui communem etiam Regibus conditionem ferviendi 
non recufabat . Neque audiendos unquam cenfuit qui 
facerdotum ordinem fere femper in invidiam vocant , 
quo impune & Chriftianam pietatem convellant , & 
Rempublicam perturbent . At tclles funt cujufvis gra- 
dus iacerdotes , quos ille maxime honoratos efle voluit. 
Telles religiofaecujufque Familiae alumni , erga quod 
genus hominum funt in oculis , funt in auribus omnium 
regiae liberalitatis atque humanitatis monumenta . 

At veto erga Romanum Pontificem, quem Re- 
ligionis , & Sacrorum omnium Principem in terris 
divinitus conftitutura intelligebat , quanta & quam 
non obfcura Regis veneratio fuerit , cum multis in 
rebus , tum maxime in excipiendo Legato Pontificio, 
qui ad Sinenfium ufque Regnum miflus fuit , decla- 
ratum eft . Cui cum omnia advenienti , & apud fe 
commoranti honoris officia praeftitiflet , Navem_» 
praeterea bene ornatam dedit , qua iter pergens fuum 
Legationem obiret cum dignitate . Sed quid ego de 
lingulari hominis erga Romanum Poptificem volun- 
tate , Sc obfervantia loquor Te coram , Te , inquam, 
BENEDICTE PONTIFEX, qui.fi aliusquifquam, 
potes unus omnium optimus & graviffimus elle tellis ? 
Te enim tanquam verum Parentem fuum dilexit unice , 

Te coluit impenfe , Te praecipuo quodam amicitiae 
genere complexus eft . Tuam ille femper voluntatem 
pro lege, pro mandatis confilia, decreta pro oracu- 
lis excepit . Poflem ego pjrmultos nominare , in_» 
quos homines licet peregrinos beneficentiam fuam 
Regiam contulit , non alio nomine quam vel levif- 
fimae commendationis tuae. Quid ? quod eam prae- 
cipuam curam fufcipere vifus elt , ut perinde ac i- 
ple , ita nemo Princeps non cflet erga Te optime ani- 
matus, quo mutua illa & ad Chriftianae Reipublicae 
felicitatem neceflaria Sacerdotii & Imperii conjun- 
dtio nulla unquam re labefadfcari convcllique poflet. 
Id ut perficeret nullam operam , laborem , diligen- 
tiamque recufavit . Nam fi quid tale incideret vel 
obfcurum, vel fufpiciofum , quod offenfionem affer- 
re aliqaam poflet ; ftatim ille & fponte fua inter- 
ponere fefe , mittere litteras diligcntiffime confcri- 
ptas , mittere homines ufu rerum gerendarum & pru- 
dentia praeftantiffimos , qui evellerent initia diflen- 
fionum , fpargerent femina concordiae ; curare de- 
nique ut fi qua emerfiflet abalienati animi opinio , 
ea novo quodam majoris benevolentiae argumento 
obrueretur . Et miramur nulla amoris , nulla benignita- 
tis officia ab amantiffimo Patre erga obfequentem Fi- 
lium pofle proficifci , quae non abs Te , Pater S a n- 
ctissimb, erga optimum Regem profedla fint ? Hoc 
illi teftantur Ecclefiaftica eruditione ac dodtrina libri 
tui ornatiflimi quos propterea ipfe Rex elegantius 
deferibendos edendofque curavit . Hoc illae decla- 
rant Epiftolae tuae erga eum benevolentiae indices , 
& illa praefertim pulcherrima , qua recens accura - 
tiflimum Martyrologium non alteri quam J o a nui 
-- Regi 

Regi infcriptum voluifti : ut quandiu monumen- 
tis ingenii tui habebitur honos , qui erit utiquej 
fempiternus , tandiu celebretur mutua haec , atque 
illurtris conjundtio animorum veftrorum . Nam quid di- 
cam de perhonorifica Fidelissimi appellatione qua 
illum Regum Lufitanorum omnium primum conde- 
corafii ? Fuit hoc Tibi fane jucundum , tanto Regi 
dare debitae laudis praemium , quod eflet & fum- 
mae illius erga Religionem fidei , & tuae erga il- 
lum voluntatis teftimonium fempiternum . FuitJoxN- 
wi gloriofum a tam laudato Pontifice ea infignia lau- 
dis accepifle , quae tantam praeferrent autoritatem_, 
amoris ac judicii tui . Neque porteris ipfis non erit 
valde utile ad imitationem exempli habere non tam 
generis & dignitatis quam multo praeclarius nomen 
religionis atque virtutis . 

Sed me repente de hac tua erga tam pium Regem 
voluntate dicentem , & plura dicere parantem , in ipfo 
Orationis curfu reprimit ac perturbat dolor , quem ex 
interitu illius magnum accepifti . Hem I Tuus ille bene- 
volentia , ftudio , obfcrvantia filius : Ille Lufitanorum 
non Rex fed Parens : Ille fan<5tiffimae Religionis defen- 
for , curtos , amplificator egregius atque immortalis oc- 
cidit . O triftem fane ac miferam conditionem rerum 
humanarum I Sunt hae quidem juftae dolendi cauf- 
fae, at gaudendi aliae multo juftiores . Et primum, 
quod alieno quidem Reipublicae femper , at certe op- 
portuno fibi atque optatiflimo tempore excellit e vi- 
ta . Scimus enim per decem ipfos dies , qui fupre- 
mum illius praeceflerunt , ad exercitia , quae fpiritua- 
lia vocantur , tota mente incubuifle ; ut bene omni- 
no de eo fperandum fit , quem in meditatione ipfaj 

rerum divinarum beata mors interceperit . Quam 
ego mortis opportunitatem beneficii loco pono quo 
nullum majus homini dari polfit a Deo ; fic ut ejufdem 
interitus non lacrymis fed gratulatione , non miferi- 
cordia fed benevolentia prcdequendus efle videatur . 

Accedit folatium aliud doloris maximum , fcilicet 
le<fti(Tima foboles , &Josbph praefertim Lufitanorum 
atque Algarbiorum Rex Fidelifiimus , quo fuperftite, ac 
tam bonis aufpiciis capeflTente Rempublicam , non Lufi- 
tania Parentem fuum, non Catholica Religio defenforem 
ac vindicem , non Tu. Be atissim e Pate r, obfequen- 
tilfimum Filium amififti . Haec quidem omnia leniunt ac 
mitigant dolorem noftrum , & , quod caput eft, bene nos 
de fempiterna illius lalute ac felicitate fperare jubent . 

Quod fi humanum aliquid ab eo alienum non 
fuit , fi quid maculae ex hac contagione terrenaj 
contradtum eft , id omne ad eluendum expiandum- 
que valeat apud mifericordiarum Deum commemora- 
tio rerum pulcherrimarum , quas in Templis aedifi- 
candis atque exornandis , quas in Caeremoniis ob- 
eundis magnifice» fplendide , pie , diligenter fecit. 
Valeant caftiflimae preces obfecrationefque Sacerdo- 
tum , quorum ille dignitati mirabiliter favit, rationi- 
bus nunquam eft adverfatus . Valeat praefertim Sa-' 
crificium hoc folemne atque auguftum , quod coram 
Pontifice Maximo, & in lummorum Antiftitum 
confeftu , loco &j ad petendum & ad impetrandum 
aptilfimo , fit pro falute illius , ut ipfe Deus Maxi- 
mus atque Optimus , ficut olim Nehemiae illi Ju- 
daeorum Duci religiofilfimo , ita Jo an ni vertat in 
bonum quae fecit in Domo & Caeremoniis ejus , & 
in Ordine Sacerdotali & Levitico. - , 

